Frumefni í flokki 5

Flokkur → 5 ↓ Lota 4 23 V  5 41 Nb 6 73 Ta  7 105 Db 
Frumefni í flokki 5 í lotukerfinu eru fjórir hliðarmálmar, vanadín, níóbín, tantal og dubnín, sem er óstöðugt geislavirkt tilbúið efni. Þrír fyrstu málmarnir eru efnafræðilega líkir. Þeir hafa allir stöðuga oxunartölu +5, þótt vanadín hafi fleiri oxunartölur. Þeir eru líka allir hitaþolnir málmar með hátt bræðslumark við staðalaðstæður. Þeir koma allir fyrir í náttúrunni. Fjórða frumefnið, dubnín, hefur engar stöðugar samsætur og kemur ekki fyrir í náttúrunni.

 Tilvísanir 

Flokkur:Hliðarmálmar
Flokkur:Efnaflokkar